E เล่นสนุกให้ระวัง
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันศุกร์ที่ 11 มี.ค. 2554
18 ส.ค. 2554

หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันศุกร์ที่ 11 มี.ค. 2554
...ตลาดหุ้นขึ้นไม่ไหว ตลอดทั้งวันขึ้นลงแคบๆ สุดท้ายปิดบวกเล็กน้อย 2.21 จุด ที่ระดับ 1,019.22 จุด มูลค่าซื้อขายแผ่วลงเหลือ 25,636 ล้านบาท ... ต่างชาติขาย 766 ล้านบาท 
...ดูอาการตลาดหุ้นแล้วคงต้องพักตัวระยะหนึ่ง จากสัญญาณการซื้อของต่างชาติมูลค่าซื้อขายหดลงเยอะ
...ราคาน้ำมันในตลาดโลก ขึ้นมาส่งผลดีกับกลุ่มพลังงานน้ำมัน แต่ถ้าขึ้นไม่หยุดถึงระดับหนึ่ง กลายเป็นภาระต้นทุนการดำเนินงานของ บจ. กดดันผลประกอบการปีนี้
...หุ้นเหล็กเป็นสนิม ใครบริโภคเข้าไปโดนบาดทะยัก ถืออมไว้ไม่น่ากลัว ผลดำเนินงานไตรมาสแรก คาดออกมาดีทุกตัว ตามราคาเหล็กที่ขึ้นมาตั้งแต่ปลายปีก่อน และเร็วๆ นี้เตรียมขอกระทรวงพาณิชย์ขยับราคาขายอีกระลอก
...แรงลุยจี สตีล (GSTEEL) แผ่ว โบรกเกอร์ฟันธงเข้าเกณฑ์แคชบาลานซ์ของตลาด กดราคาร่วงเล็กน้อย ปล่อยให้เพื่อนแขก2 ตัว “IVLPTL” วิ่งนำลิ่วๆ ไม่ทิ้งฝุ่น
...หุ้นเอฟโวลูชั่น (E) และวอร์แรนต์ (EW 1) 2 วันที่ผ่านมา เล่นสวย ราคากระตุกวอลุมมาอย่างนี้คงได้รอบเวลาเล่น แต่ยังกลัวเล่นหลอก จากที่ “เสี่ยอย.” เคยกดราคาปล่อยไหลลงไปลึก1.25 บาท